cyanic-selkie/wikianc huggingface dataset:
चण्डौस
चण्डौस (Chandaus) भारत के उत्तर प्रदेश राज्य के अलीगढ़ ज़िले की गभाना तहसील में स्थित एक गाँव है।
विवरण
चंडौस अलीगढ़ से 38 किलोमीटर (24 मील) उत्तर-पश्चिम में स्थित है।चंडौस अलीगढ़ जिले के 12 ब्लॉकों में से एक है। थाना चंडौस देराऊ-पिसावा मुख्य मार्ग पर स्थित है। कस्बे में खेल विश्वविद्यालय भी बनाया जाना प्रस्तावित है। निकटतम रेलवे स्टेशन दानवार (6.5 किमी) है।
आसपास के प्रमुख शहर
खैर (19 किमी), खुर्जा (20 किमी), बुलंदशहर (39 किमी), अलीगढ़ (38 किमी), ग्रेटर नोएडा (62 किमी), पलवल (65 किमी), मथुरा (80 किमी)।
जेम्स कर्लिसल
सर जेम्स कर्लिसल ( James Carlisle ) (1937 -) अण्टीगुआ और बारबुडा  के एक राजनेता हैं। उन्हें 10 जून 1993 से 30 जून 2007 के बीच,  अण्टीगुआ और बारबुडा की रानी, एलिज़ाबेथ द्वितीय द्वारा,  अण्टीगुआ और बारबुडा के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
कृष्ण पाल गुर्जर
कृष्ण पाल गुर्जर भारत की सोलहवीं लोक सभा के हरियाणा के फरीदाबाद से सांसद हैं तथा केंद्रीय मंत्रिमण्डल में वे सड़क परिवहन एवं राजमार्ग, शिपिंग राज्य मंत्री थे परन्तु इसके उपरांत इन्हें भारत सरकार के मंत्रिमंडल में सामाजिक न्याय एवं सशक्तिकरण मंत्रालय, भारत सरकार को संभालने का दायित्व निभा रहे हैं । २०१४ के चुनावों में वे हरियाणा के फरीदाबाद से निर्वाचित हुए। वे भारतीय जनता पार्टी से संबद्ध हैं।
बरोट
बरोट हिमाचल प्रदेश के मण्डी जिले में स्थित एक कस्बा है जो चारों ओर से चार पहाड़ियों से घिरा हुआ है जिस कारण से इसे चौहार घाटी के नाम से भी जाना जाता हैै। बरोट कस्बा मंडी जिले मे आकर्षक का केन्द्र भी है।
रथ (भारतीय)
रथ एक भारतीय-ईरानी शब्द है और अश्वचालित वाहन का सूचक है। इसे प्रोटो भारतीय-ईरानी भाषा में *Hrátʰas, तथा अवेस्ता भाषा में raθa कहते हैं। इनके पहिए में ताड़ी या तिल्ली लगी होती है। दक्षिण भारतीय भाषाओं में इसके लिए 'तेर' (taer) धब्द है।
रॉडने विलियम्स (गवर्नर जनरल)
सर रॉडने विलियम्स ( Rodney Williams ) अण्टीगुआ और बारबुडा  के एक राजनेता हैं। उन्हें 14 अगस्त 2014 को  अण्टीगुआ और बारबुडा की रानी, एलिज़ाबेथ द्वितीय द्वारा,  अण्टीगुआ और बारबुडा के गवर्नर-जनरल के पद पर नियुक्त किया गया था। वे इस पद को सुशोभित करने वाले चौथे व्यक्ति हैं।
मण्डपम
मण्डपम (Mandapam) भारत के तमिल नाडु राज्य के रामनाथपुरम ज़िले में एक नगर है। प्रसिद्ध पम्बन रेल पुल तथा अन्य वाहनों के लिए बना पुल इस नगर के पूर्व में स्थित हैं। मण्डपम भारत में श्रीलंकाई लोगों के लिए तमिलनाडु का सबसे बड़ा शरणार्थी शिविर है।
राज कुमार (राजनेता)
राज कुमार भारत की सोलहवीं लोक सभा के सांसद हैं। २०१४ के चुनावों में वे हरियाणा के कुरुक्षेत्र से निर्वाचित हुए। वे भारतीय जनता पार्टी से संबद्ध हैं।
चिंतामणि मालवीय
चिंतामणि मालवीय भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के उज्जैन से निर्वाचित हुए। वे भारतीय जनता पार्टी से संबद्ध हैं।
राजीव चौधरी
राजीव चौधरी, (25 सितंबर 1977) एक भारतीय पावरलिफ्टर हैं। जिन्होंने 2012 में एशियाई पावरलिफ्टिंग फेडरेशन गेमस, उदयपुर, में  मैन्स 120+ किलोग्राम भार वर्ग में कांस्य पदक जीता है । इन्होने श्री सुधीर कुमार शर्मा ( कोच) के मार्गदर्शन में यह हासिल किया है एवं कुमाऊ नरेश के.सी.सिंह बाबा इनके प्रेरणा श्रोत है।
प्रारंभिक जीवन
राजीव चौधरी का जन्म काशीपुर, उधम सिंह नगर, उत्तराखंड, भारत में हुआ। इनके पिताजी स्वर्गीय श्री विजय वीर सिंह एक किसान थे और माताजी श्रीमती उर्मिला देवी गृहिणी है।  राजीव ने अपनी स्कूली शिक्षा पं. जीबी पंत राजकीय इंटर कॉलेज, काशीपुर, उधम सिंह नगर, उत्तराखंड में की।
जॉन मोंटेग स्टो
सर जॉन मोंटेग स्टो ( John Montague Stow ) (1911-1997) बारबाडोस  के एक राजनेता हैं। उन्हें 30 नवंबर 1966 से 18 मई 1967 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
जस्टिस लीग (फ़िल्म)
जस्टिस लीग २०१७ की एक अमेरिकी सुपरहीरो फ़िल्म है, जो कि डीसी कॉमिक्स की इसी नाम की सुपरहीरो टीम पर आधारित है। चार्ल्स रोवेन, डेबोराह स्नायडर, जॉन बर्ग और जॉफ जोंस द्वारा निर्मित इस फ़िल्म को वार्नर ब्रदर्स पिक्चर्स द्वारा वितरित किया गया है। यह डीसी एक्सटेंडेड यूनिवर्स (डीसीईयू) की पांचवीं फ़िल्म है, और २०१६ की बैटमैन वर्सेज सुपरमैन की घटनाओं के आगे की कथा कहती है।  फिल्म का निर्देशन ज़ैक स्नायडर ने किया है, क्रिस टेर्रियो और जोस व्हीडन ने टेर्रियो और स्नाइडर की लिखी कहानी पर इसकी पटकथा लिखी है, और इसमें कई कलाकारों ने अभिनय किया है, जिनमें बेन एफ्लेक, हेनरी कैविल, गैल गैडट, एज्रा मिलर, जेसन मोमोआ, रे फिशर, एमी एडम्स, जेरेमी आयरन्स, डायने लेन, कॉनी नील्सन, और जे॰ के॰ सिमन्स शामिल हैं। जस्टिस लीग में पृथ्वी को स्टैपनवुल्फ (कियरिन हाइन्ड्स) और अधिअसुरों की उसकी सेना के विनाशकारी खतरे से बचाने के लिए सुपरमैन (कैविल) की स्मृति में एक सुपरहीरो टीम का निर्माण होता है, जिसमें बैटमैन (एफ्लेक), वंडर वूमन (गैडट), फ्लैश (मिलर), एक्वामैन (मोमोआ), और सायबॉर्ग (फिशर) शामिल हैं।
फिल्म की घोषणा अक्टूबर २०१४ में हुई थी, और स्नाइडर निर्देशक के रूप में, जबकि टेर्रियो पटकथा लेखक के रूप में सबसे पहले फ़िल्म से जुड़े थे। शुरू में इसे जस्टिस लीग पार्ट वन का शीर्षक दिया गया था, और २०१९ में इसका दूसरा भाग प्रस्तावित था, परन्तु दूसरी फिल्म को एफ्लेक अभिनीत एक एकल बैटमैन फिल्म को समायोजित करने के लिए अनिश्चित काल तक आगे बढ़ा दिया गया। फिल्म की प्रिंसिपल फोटोग्राफी अप्रैल २०१६ में शुरू हुई और अक्टूबर २०१६ में समाप्त हो गई। स्नाइडर ने इसके बाद जोस विडन को उन दृश्यों को लिखने का काम दिया, जिन्हे रीशूट के दौरान फिल्माया जाना था; हालांकि, अपनी बेटी की मृत्यु के बाद मई २०१७ में स्नाइडर ने यह परियोजना छोड़ दी। विडन को फिर पोस्ट-प्रोडक्शन के बाकी हिस्सों की देखरेख करने की जिम्मेदारी दी गई, जिसके बाद उन्होंने अपने लिखे सभी अतिरिक्त दृश्यों को स्वयं निर्देशित किया। स्नाइडर को फिल्म के लिए एकमात्र निर्देशक श्रेय मिला, जबकि विडन को पटकथा लेखन का श्रेय मिला। जस्टिस लीग का प्रीमियर २६ अक्टूबर २०१७ को बीजिंग में हुआ था, और १७ नवंबर २०१७ को इसे संयुक्त राज्य अमेरिका में 2डी, 3डी और आईमैक्स में जारी किया गया था।
३०० मिलियन डॉलर के अनुमानित बजट पर बनी जस्टिस लीग अब तक की सबसे महंगी फिल्मों में से एक है। बॉक्स ऑफिस पर इसका प्रदर्शन खराब रहा, और अपने बड़े बजट के मुकाबले यह दुनिया भर में मात्र ६५७ मिलियन डॉलर की कमाई कर पाई, जो डीसीईयू की सभी फ़िल्मों में न्यूनतम है। ६५० मिलियन डॉलर के अनुमानित ब्रेक-इवेंट पॉइंट के मुकाबले, इस फिल्म ने स्टूडियो को ६० मिलियन डॉलर का अनुमान घाटा लगाया। इसे आलोचकों से मिश्रित समीक्षा मिली; एक ओर इसके एक्शन दृश्यों, दृश्य प्रभावों, और अभिनय (विशेष रूप से गैडट और मिलर) की सराहना की गई, जबकि दूसरी ओर इसकी कहानी, लेखन, गति, खलनायक और सीजीआई के अत्यधिक उपयोग की खुलकर आलोचना भी की गई। फिल्म के लहज़े पर भी मिश्रित टिप्पणियां हुई, कुछ समीक्षकों ने पिछली डीसी फिल्मों की तुलना में इसके हल्के लहज़े की सराहना की, जबकि अन्य समीक्षकों ने इसे असंगत पाया।
कथानक
हजारों वर्ष पहले, स्टैपनवुल्फ और उसके अधिअसुरों ने अधिसंदूकों के तीन टुकड़ों की संयुक्त ऊर्जा के माध्यम से पृथ्वी पर कब्ज़ा करने का प्रयास किया। उस समय उसे मानव जाति, ग्रीन लैंटर्ण, अमेज़न वासी, अटलांटिस वासी और ओलंपियन देवताओं की एक एकीकृत सेना ने पराजित कर दिया। स्टैपनवुल्फ और उसकी सेना को खदेड़ने के बाद, उन्होंने अधिसंदूक के तीन अलग-अलग टुकड़े किए, और उन्हें क्रमषः मनुष्यों, अमेज़न वासियों और अटलांटिस वासियों को सौंप दिया। वर्तमान में, मानव जाति सुपरमैन की मृत्य पर शोकग्रस्त है, जिसकी मृत्यु ने अधिसंदूकों को पुनः सक्रिय कर दिया है। स्टैपनवुल्फ भी अपने मालिक, डार्कसीड का भरोसा प्राप्त करने के प्रयास में पृथ्वी पर लौटता है। स्टैपनवुल्फ का लक्ष्य इन तीनों अधिसंदूकों को मिलाकर ऐसी ऊर्जा उत्पन्न करना है, जो पृथ्वी की पारिस्थितिकता को नष्ट करउसे स्टैपनवुल्फ के ग्रह जैसी वीरान बना देगी।
स्टैपनवुल्फ थेमिस्कीरा से पहला अधिसंदूक प्राप्त करता है, जिसके बाद अमेज़न की महारानी हिप्पोपोलीटा तुरंत अपनी बेटी डायना को स्टेपपेनवॉल्फ की वापसी की सूचना देती है। डायना ब्रूस वेन से सम्पर्क करती है, और फिर वे अन्य महामानवों को एकजुट करने के प्रयास में जुट जाते हैं; वेन आर्थर करी और बैरी एलन के पास जाता है, जबकि डायना विक्टर स्टोन का पता लगाने की कोशिश करती है। वेन करी को मनाने में विफल रहता है, लेकिन एलन को टीम में जोड़ने में सफल रहता है। डायना भी स्टोन को टीम में शामिल होने के लिए मनाने में विफल रहती है, लेकिन वह अपने स्तर पर घटनास्थलों की खोज करने और खतरे का पता लगाने में उनकी सहायता करने के लिए सहमत हो जाता है। बाद में स्टोन टीम से जुड़ जाता है, जब स्टैपनवुल्फ मानव जाति वाले अधिसंदूक का पता जानने जे लिए उसके पिता सिलास और स्टार लैब्स के अन्य कर्मचारियों का अपहरण कर लेता है।
स्टैपनवुल्फ इसके बाद अगला अधिसंदूक प्राप्त करने के लिए अटलांटिस पर हमला करता है, जिससे करी भी प्रभावित होता है। इधर टीम को पुलिस आयुक्त जेम्स गॉर्डन से सूचना मिलती है कि स्टैपनवुल्फ ने अपहरण किये लोगों को गोथम हार्बर के आधार तले छुपा रखा है। यद्यपि समूह सभी कर्मचारियों को बचा लेता है, लेकिन युद्ध के दौरान वहां आई बाढ़ में टीम फंस जाती है और फिर करी ऐन वक्त पर आकर बाढ़ के पानी को तब तक रोक कर रखता है, जब तक सभी बचकर निकल नहीं जाते। समूह के विश्लेषण के लिए स्टोन आखिरी अधिसंदूक को ले आता है, जिसे उसने छुपा कर रखा था। स्टोन उन्हें बताता है कि उसके पिता ने एक दुर्घटना में मर जाने के बाद इस अधिसंदूक की सहायता से ही उसके शरीर का पुनर्निर्माण किया था, जिससे उसे दोबारा जिंदगी मिली। यह सुनकर वेन ने अधिसंदूक से सुपरमैन को पुनर्जीवित करने का फैसला किया, ताकि न केवल स्टैपनवुल्फ से लड़ने में मदद हो, बल्कि मानव जाति को एक नई आशा की किरण प्रदान की जा सके। डायना और करी इसके विरुद्ध होते हैं, लेकिन वेन एक गुप्त हथियार के बारे में बताकर उन्हें आश्वस्त कर देता है।
क्लार्क केंट के शरीर को अधिसंदूक के साथ क्रिप्टोनियन जहाज के उत्पत्ति कक्ष के अम्नीओटिक द्रव में डाला जाता है और जो सक्रिय होकर सुपरमैन को सफलतापूर्वक पुनर्जीवित करता है। हालांकि, सुपरमैन की यादें वापस नहीं आती, और स्टोन की एक गलतीके कारण वह टीम पर हमला किया। सुपरमैन द्वारा लगभग मारे जाने की कगार पर पहंचा बैटमैन अपने गुप्त हथियार को निकालता है: लोइस लेन। सुपरमैन शांत हो जाता है, और लेन को लेकर स्मालविले में अपने परिवारिक घर में चला जाता है, जहां वह अपनी यादों को ठीक करने का प्रयास करता है। इसी बीच स्टैपनवुल्फ आकर आखिरी अधिसंदूक भी ले लेता है। सुपरमैन के बिना ही पांचों नायक रूस के एक गांव जाते हैं, जहां स्टैपनवुल्फ एक बार फिर अधिसंदूकों को एकजुट कर पृथ्वी का पुनर्निर्माण करने की कोशिश में लगा होता है। एलन वहां फंसे लोगों को सुरक्षित बचाने के कार्य में लग जाता है, और बाकी टीम अधिअसुरों से युद्ध करते हुए स्टैपनवुल्फ तक पहुंचती है, हालांकि वे अधिसंदूकों को अलग करने के लिए स्टोन की सहायता करने में असमर्थ सिद्ध होते हैं। तभी सुपरमैन वहां आता है, और एलन को शहर को खाली करने में, और साथ ही साथ अधिसंदूकों को अलग करने में स्टोन की सहायता करता है। टीम स्टैपनवुल्फ को हरा देती है, जो टेलीपोर्ट होने से पहले भयग्रस्त होकर अपने ही अधिअसुरों का शिकार हो जाता है।
इस युद्ध के बाद, ब्रूस और डायना टीम सदस्यों के लिए संचालन-कक्ष स्थापित करते हैं। डायना एक नायक के रूप में सार्वजनिक स्पॉटलाइट में वापस कदम रखती है; बैरी अपने पिता की इच्छानुसार सेंट्रल सिटी के पुलिस विभाग में नौकरी में लग जाता है; विक्टर स्टार लैब्स में अपने पिता के साथ अपनी क्षमताओं का पता लगाने और बढ़ाने की खोज जारी रखता है; आर्थर अटलांटिस लौट जाता है; और सुपरमैन रिपोर्टर क्लार्क केंट के रूप में फिर से एक नया जीवन शुरू करता है। पोस्ट-क्रेडिट दृश्य में, लेक्स लूदर आर्खम असायलम से भाग निकलता है और स्लेड विल्सन के साथ अपनी एक अलग लीग बनाने की योजना बनता है।
पात्र
एक अमीर सोशलाइट, और वेन एंटरप्राइजेज के मालिक। वह विभिन्न उपकरणों और हथियारों से लैस एक उच्च प्रशिक्षित सुपरहीरो के रूप में आपराधिक अंडरवर्ल्ड से गोथम शहर की रक्षा के लिए खुद को समर्पित करता है। जस्टिस लीग का एक सदस्य, और टीम के निर्माण के लिए एक प्रेरणा भी। वह एक क्रिप्टोनियन उत्तरजीवी है, और मेट्रोपोलिस में स्थित डेली प्लेनेट समाचारपत्र में एक पत्रकार है। प्राचीन वस्तुओं की एक डीलर, वेन की मित्र, और एक अमर अमेज़ॅनियन योद्धा, जो हिप्पोपोलीटा और ज़्यूस की पुत्री है, और थेमिस्कीरा की राजकुमारी भी। सेंट्रल सिटी यूनिवर्सिटी का एक छात्र, जो स्पीड फोर्स में टैप करने की अपनी क्षमता के कारण अतिमानवी गति से चल सकता है। अटलांटिस के जलमग्न राष्ट्र के सिंहासन का उत्तराधिकारी।. उसकी सभी शक्तियों, जलीय क्षमताओं और शारीरिक विशेषताओं का मूल उसके अटलांटियन शरीर में है। एक पूर्व कॉलेज एथलीट, जो एक कार दुर्घटना के बाद साइबरनेटिक रूप से पुनर्निर्मित हुआ, जिससे वह अब एक प्रतिक्रियाशील, तकनीकी-कार्बनिक में परिवर्तित हो गया है। डेली प्लैनेट की एक पुरस्कार विजेता पत्रकार, जो केंट की प्रेमिका है। वेन का नौकर, जो उसकी सुरक्षा का प्रमुख और सबसे विश्वासपात्र है। क्लार्क की गोद लेने वाली मां। डायना की मां और थेमिस्कीरा की रानी। गोथम सिटी पुलिस विभाग के आयुक्त, और बैटमैन के करीबी सहयोगी। अपोकलीप्स से एक विदेशी सैन्य अधिकारी जो अधिअसुरों की एक सेना की अगुवाई करता है, और पृथ्वी पर अधिसंदूकों के तीन टुकड़ों की तलाश में है।
उपरोक्त पात्रों के अतिरिक्त फिटनेस मॉडल सर्गी कॉन्स्टेंस, स्टंटमैन निक मैककिनलेस और एमएमए फाइटर औरोर लॉजरल क्रमशः ओलंपियन देवता ज़्यूस, एरीस और आर्टेमिस की भूमिकाओं में दिखे। हालांकि अंत में मैककिनलेस के चेहरे को डेविड थ्यूलिस के चेहरे से बदल दिया गया, और थ्यूलिस को ही एरीस की भूमिका का श्रेय मिला। रॉबिन राइट ने एक फ्लैशबैक दृश्य में एंटीप के रूप में अपनी भूमिका को दोहराया। एम्बर हेर्ड अटलांटियन मेरा के रूप में दिखी। एक दृश्य में, जब स्टैपनवुल्फ पृथ्वी पर पहली बार आक्रमण करता है, जूलियन लुईस जोन्स मनुष्यों के एक प्राचीन राजा के रूप में, जबकि फ्रांसिस मैगे अटलांटिस के एक प्राचीन राजा के रूप में नज़र आये।
जो मोर्टन ने सिलास स्टोन, विक्टर स्टोन के पिता और स्टार लैब्स के प्रमुख के रूप में अपनी भूमिका को दोहराया, जबकि बिली क्रूडअप हेनरी एलन, बैरी एलन के पिता के रूप में दिखाई दिए। जो माँगनेल्लो और जेसी आइसेनबर्ग भी क्रमशः स्लेड विल्सन / डेथस्ट्रोक और लेक्स लूथर के रूप में एक पोस्ट-क्रेडिट दृश्य में दिखाई दिए। माइकल मैकलेहटन आतंकवादियों के एक समूह के नेता के रूप में प्रकट होते हैं जो फिल्म की शुरुआत में वंडर वूमन के साथ संघर्ष करते हैं, जबकि होल्ट मैककॉलनी बिना श्रेय के एक चोर के रूप में नजर आते हैं। क्रिस्टोफर रीव की सुपरमैन में जिमी ओल्सन की भूमिका निभाने वाले मार्क मैकक्लर भी एक पुलिस अधिकारी के रूप में विशेष उपस्थिति में दिखे।
विकास
फरवरी २००७ में यह घोषणा की गई थी कि वार्नर ब्रदर्स ने मिशेल और कियरन मुलरोनी को जस्टिस लीग पर आधारित एक फिल्म के लिए एक पटकथा लिखने का काम सौंपा गया था। यह खबर ठीक उस समय आई, जब जोस विडन की लम्बे समय से निर्माणाधीन वंडर वूमन और डेविड एस॰ गोयर की लिखी द फ्लैश रद्द कर दी गई थी। मिशेल और किरणन मुलरोनी ने जून २००७ में जस्टिस लीग:मोर्टल नामक अपनी पटकथा को वार्नर ब्रदर्स के सामने प्रस्तुत किया, जहां इसे सकारात्मक प्रतिक्रिया प्राप्त हुई, और फिर स्टूडियो ने २००७-०८ राइटर्स गिल्ड ऑफ अमेरिका की स्ट्राइक से पहले फिल्मांकन शुरू करने की उम्मीद में तत्काल तेजी से उत्पादन करने का निश्चय किया। वार्नर ब्रदर्स सुपरमैन रिटर्न्स की अगली कड़ी बनाने के लिए तैयार नहीं थे, क्योंकि वे उसके बॉक्स ऑफिस परिणाम से निराश थे। जस्टिस लीग:मोर्टल में सुपरमैन की भूमिका निभाने के लिए ब्रैंडन रूथ से संपर्क नहीं किया गया, और न ही बैटमैन की भूमिका के लिए क्रिश्चियन बेल से। वार्नर ब्रदर्स का उद्देश्य जस्टिस लीग:मोर्टल से एक नई फिल्म फ़्रैंचाइज़ी की शुरुआत करने का था, जो आगे अलग-अलग सीक्वल और स्पिन-ऑफ के माध्यम से बढ़े। द डार्क नाइट के फिल्मांकन के कुछ ही समय बाद, बेल ने एक साक्षात्कार में कहा कि "यह बेहतर होगा अगर यह हमारी बैटमैन की कहानी को आगे न बढाये," और महसूस किया कि द डार्क नाईट राइजेस के बाद इस फिल्म को रिलीज करना वार्नर ब्रदर्स के लिए अधिक श्रेयस्कर होगा। जेसन रीटमैन को सर्वप्रथम जस्टिस लीग को निर्देशित करने के लिए प्रस्ताव भेजा गया, लेकिन उन्होंने इसे खारिज कर दिया, क्योंकि वह खुद को एक स्वतंत्र फिल्म निर्माता मानते थे, और बड़े बजट की सुपरहीरो फिल्मों से बाहर रहना पसंद करते थे। इसके बाद सितंबर २००७ में जॉर्ज मिलर को निर्देशक ने रूप में चुना गया। फ़िल्म के निर्माता बैरी ऑस्बॉर्न थे, और इसका बजट $२२० मिलियन तय किया गया था।
अगले महीने, लगभग ४० कलाकारों ने, जिनमें जोसेफ क्रॉस, माइकल अंगारानो, मैक्स थेरियट, मिन्का केली, एड्रियन पाल्की और स्कॉट पोर्टर जैसे नाम भी शामिल थे, फिल्म में सुपरहीरो भूमिकाओं के लिए ऑडिशन दिया था। मिलर की इच्छा फिल्म में युवा अभिनेताओं को लेने की थी, क्योंकि वह चाहते थे कि ये सभी फिल्मों के दौरान अपनी भूमिकाओं के अनुरूप ही "बढ़ें"। ऑडिशन पूरे हो जाने के बाद डी जे कोत्रोना को सुपरमैन की भूमिका के लिए चुना गया, जबकि आर्मी हैमर को बैटमैन के लिए। आंशिक वार्ताओं के बाद जेसिका बेल ने वंडर वूमन की भूमिका निभाने से इंकार कर दिया। वंडर वूमन के चरित्र के लिए उनके बाद मैरी एलिजाबेथ विनस्टेड, टेरेसा पामर और शैनिन सोसामोन से भी बात हुई, और आखिरकार, मेगन गैले को वंडर वूमन के रूप में चुना गया, जबकि पामर को तालिया-अल-घुल की भूमिका में लिया गया, जिसे मिलर के अनुसार, रूसी उच्चारण के साथ संवाद बोलने थे। जस्टिस लीग: मोर्टल में ग्रीन लैंटर्न के पारम्परिक हाल जॉर्डन चरित्र की बजाय जॉन स्टीवर्ट को दिखाया जाना था, जिसकी भूमिका अभिनेता कोलंबस शॉर्ट को दी गई थी। हिप हॉप रिकॉर्डिंग कलाकार और रैपर कॉमन को एक अज्ञात भूमिका दी गयी थी, जबकि एडम ब्रॉडी को बैरी एलन / फ्लैश के रूप में, और जे बैरुशल को मुख्य खलनायक, मैक्सवेल लॉर्ड के रूप में चुना गया था। मिलर के पुराने सहयोगी ह्यूग केज़-बायर्न को भी एक अज्ञात भूमिका में डाला गया था, और उनके मार्शियन मैनहंटर की भूमिका में होने की अफवाह थी। फिल्म रद्द होने के बाद सैंटियागो कैबरेरा को अंततः एक्वामैन के रूप में खुलासा किया गया। नवंबर २००७ में उनकी असामयिक मौत से पहले मैरीट एलन को मूल पोशाक डिजाइनर के रूप में काम पर रखा गया था, और फिर वेता कार्यशाला द्वारा उनकी जिम्मेदारियों का निर्वहन किया जाना था।
निर्माण में लगातार हो रही देरियों, और जुलाई २००८ में रिलीज़ हुई द डार्क नाइट की सफलता को देखते हुए, वार्नर ब्रदर्स ने निश्चय किया कि वे अब जस्टिस लीग से पहले मुख्य नायकों पर आधारित व्यक्तिगत फिल्में बनाएंगे, और निर्देशक क्रिस्टोफर नोलन को अपनी डार्क नाइट त्रयी पूरी करने देंगे। डीसी एंटरटेनमेंट के रचनात्मक मामलों के वरिष्ठ उपाध्यक्ष ग्रेगरी नोवेक ने कहा, "हम एक जस्टिस लीग फिल्म तो ज़रूर बनाएंगे, चाहे वह अभी बने या १० साल बाद। लेकिन हम इसे तब तक नहीं करने वाले, जब तक कि हम और वार्नर वाले, दोनों को ही यह सही न लगे।" अभिनेता एडम ब्रॉडी ने मजाक करते हुए ये भी कहा कि "वे [वार्नर ब्रदर्स] पूरे ब्रह्मांड को बैटमैन के अलग अलग प्रारूपों से भर नहीं देना चाहते थे।" वार्नर ब्रदर्स ने एक एकल ग्रीन लैंटर्न फिल्म को विकसित करना शुरू किया, जिसे २०११ में जारी होने पर समीक्षकीय और वित्तीय असफलता हाथ लगी। इसी बीच, द फ्लैश तथा वंडर वूमन पर आधारित फिल्मों पर भी काम शुरू हुआ, जबकि नोलन द्वारा निर्मित और बैटमैन बिगिन्स के पटकथा लेखक डेविड एस॰ गोयर द्वारा लिखित मैन ऑफ स्टील नामक सुपरमैन की रीबूट फ़िल्म का फिल्मांकन २०११ में शुरू कर दिया गया। अक्टूबर २०१२ में सुपरमैन के अधिकारों के लिए जो शस्टर की संपत्ति पर अपनी कानूनी जीत के बाद, वार्नर ब्रदर्स ने घोषणा की कि वह अब जस्टिस लीग फिल्म के साथ आगे बढ़ने की योजना बना रहे हैं। मैन ऑफ स्टील को फिल्माने के कुछ ही समय बाद, वार्नर ब्रदर्स ने विल बील को जस्टिस लीग पर आधारित एक नई फिल्म के लिए पटकथा लिखने का काम दिया। वार्नर ब्रदर्स के अध्यक्ष जेफ रॉबिनोव ने समझाया कि मैन ऑफ स्टील "से स्पष्ट हो जाएगा कि आगे की फिल्मों को किस तरह रखा जाएगा। इसलिए, यह निश्चित रूप से हमारा पहला कदम है।" फिल्म में डीसी यूनिवर्स में अन्य सुपरहीरो के अस्तित्व के संदर्भ शामिल थे, और इसने ही डीसी कॉमिक्स पात्रों के साझा काल्पनिक ब्रह्मांड के लिए मंच तैयार किया। गोयर ने कहा कि भविष्य की फिल्मों में अगर ग्रीन लैंटर्न दिखाई देगा, तो वह २०११ की फिल्म से जुड़े हुए चरित्र का एक रीबूट संस्करण होगा।
पात्र चयन
अप्रैल २०१४ में, रे फिशर को विक्टर स्टोन / सायबॉर्ग के रूप में चुना गया था। हेनरी कैविल, बेन एफ्लेक, गैल गैडट, डायने लेन और एमी एडम्स ने भी बैटमैन वर्सेज सुपरमैन से अपनी भूमिकाओं को दोहराया। अक्टूबर २०१४ में, जेसन मोमोआ को आर्थर करी / एक्वामैन के रूप में चुना गया।  २० अक्टूबर २०१४ को मोमोआ ने कॉमिकबुक.कॉम को बताया कि जस्टिस लीग उनकी एकल फिल्म से पहले रिलीज होगी, और वह उसे ही फिल्मा रहे हैं। १३ जनवरी २०१६ को द हॉलीवुड रिपोर्टर ने घोषणा की कि एम्बर हेर्ड से फिल्म में एक्वामैन की प्रेमिका मेरा की भूमिका निभाने की बातचीत चल रही थी। मार्च २०१६ में, निर्माता चार्ल्स रोवेन ने कहा कि ग्रीन लैंटर्न जस्टिस लीग पार्ट टू से पहले किसी भी फिल्म में दिखाई नहीं देगा। मार्च में ही, द हॉलीवुड रिपोर्टर ने घोषणा की कि जे॰ के॰ सिमन्स को कमिश्नर जेम्स गॉर्डन के रूप में शामिल किया गया है, और हेर्ड के मेरा निभाने की भी पुष्टि हुई थी। एडम्स ने भी यह पुष्टि की कि वह जस्टिस लीग में लोइस लेन की अपनी भूमिका दोहराएंगी।
अप्रैल २०१६ तक, विलियम डफो को एक अज्ञात भूमिका में डाला गया था, जो बाद में नुइदीस वल्को की निकली, जबकि कैविल ने पुष्टि की कि वह दोनों जस्टिस लीग फिल्मों के लिए वापस आ रहे हैं। मई २०१६ में, जेरेमी आइरन्स ने पुष्टि की कि वह अल्फ्रेड पेनीवर्थ के रूप में दिखाई देंगे। उसी महीने, जेसी ईसेनबर्ग ने कहा कि वह लेक्स लूथर के रूप में अपनी भूमिका दोहराएंगे, और जून २०१६ में, शॉर्टलिस्ट पत्रिका के साथ एक साक्षात्कार में उनकी वापसी की पुष्टि हुई। जुलाई २०१६ में, जूलियन लुईस जोन्स को एक अज्ञात भूमिका में डाला गया था, जो बाद में अटलांटिस के एक प्राचीन राजा की निकली। डीसीईयू में पेरी व्हाइट को चित्रित करने वाले लॉरेंस फिशबर्न ने कहा कि उन्होंने समय की अनुपलब्धता के कारण फिल्म में अपनी भूमिका को दोबारा करने से इंकार कर दिया। अप्रैल २०१७ में, माइकल मैकलेहटन ने खुलासा किया कि जस्टिस लीग में उन्होंने भी एक भूमिका निभाई है।
फिल्मांकन
फ़िल्म की प्रिंसिपल फोटोग्राफी ११ अप्रैल २०१६ को वार्नर ब्रदर्स स्टूडियोज, लेवेस्डेन के साथ-साथ लंदन और स्कॉटलैंड के आसपास के विभिन्न स्थानों पर शुरू हुई। शिकागो, इलिनॉय, लॉस एंजिल्स और आइसलैंड के वेस्टफॉर्ड्स में स्थित डूपाविक ​​में अतिरिक्त फिल्मांकन हुआ। समय उपलब्ध न होने के कारण स्नाइडर के साथ लंबे समय तक काम कर चुके छायांकनकार लैरी फोंग को फैबियन वाग्नेर से बदल दिया गया। एफ़लेक ने कार्यकारी निर्माता के रूप में भी कार्य किया। मई २०१६ में, यह खुलासा किया गया था कि जैफ जॉन्स और जॉन बर्ग जस्टिस लीग फिल्मों के निर्माता होंगे, और साथ ही डीसी एक्सटेंडेड यूनिवर्स के प्रभारी भी; एक फैसला, जो कि बैटमैन वर्सेस सुपरमैन : डॉन ऑफ जस्टिस को मिले नकारात्मक परिणामों के कारण लिया गया था। उसी महीने, आइरन्स ने कहा कि बैटमैन वर्सेज सुपरमैन: डॉन ऑफ जस्टिस के थिएटरिकल संस्करण की तुलना में जस्टिस लीग की कहानी अधिक रैखिक और सरल होगी। जॉन्स ने ३ जून २०१६ को पुष्टि की कि फिल्म का शीर्षक जस्टिस लीग है, और बाद में कहा कि यह फिल्म पिछली डीसीईयू फिल्मों की तुलना में अधिक आशावादी होगी। अक्टूबर २०१६ में जस्टिस लीग का फिल्मांकन समाप्त हो गया।
संगीत
मार्च २०१६ में, हांस ज़िमर, जिन्होंने मैन ऑफ स्टील और बैटमैन वर्सेस सुपरमैन : डॉन ऑफ जस्टिस के लिए स्कोर तैयार किया था, ने कहा कि उन्होंने आधिकारिक तौर पर "सुपरहीरो फिल्मों" से सेवानिवृत्ति ले ली है। ज़िमर की इस घोषणा के बाद जंकी एक्सएल, जिन्होंने ज़िमर के साथ साथ बैटमैन वर्सेस सुपरमैन के साउंडट्रैक को लिखा था, को फिल्म के लिए संगीत रचना का काम सौंपा गया। लेकिन जून २०१७ में विवादित रूप से उनकी जगह डैनी एल्फमैन को लेने की घोषणा कर दी गई थी। एल्फमैन इससे पहले बैटमैन, बैटमैन रिटर्न्स और बैटमैन: द एनिमेटेड सीरीज़ जैसी फिल्मों में संगीत दे चुके थे।
एल्फमैन ने फिल्म में १९८९ की फिल्म बैटमैन से बैटमैन थीम संगीत का इस्तेमाल किया। इसके अतिरिक्त, फिल्म के एक दृश्य में जॉन विलियम्स की सुपरमैन थीम का भी इस्तेमाल किया गया था। इन थीमों के अलावा फिल्म में सिएरिड द्वारा रचित लियोनार्ड कोहेन के गीत "एवरीबॉडी नोस" का एक कवर संस्करण, द व्हाइट स्ट्रिप्स के "आईकी थंप" और गैरी क्लार्क जूनियर और जंकी एक्सएल द्वारा बनाया गया द बीटल्स के प्रसिद्ध गीत "कम टुगेदर" का एक कवर भी शामिल किया गया। वॉटरटावर म्यूजिक ने १० दिसंबर २०१७ को डिजिटल प्रारूप में फिल्म की साउंडट्रैक एल्बम को जारी किया। ८ दिसंबर को यह अन्य प्रारूपों में जारी हुई।
रिलीज़
जस्टिस लीग को १३ फरवरी २०१८ को डिजिटल डाउनलोड पर रिलीज़ किया गया था, और फिर १३ मार्च २०१८ को विभिन्न अंतरराष्ट्रीय बाजारों में ब्लू-रे डिस्क, ब्लू-रे ३डी, ४के अल्ट्रा-एचडी ब्लू-रे और डीवीडी पर रिलीज़ कर दिया गया। ब्लू-रे में 'द रिटर्न ऑफ सुपरमैन' नामक दो दृश्य भी सम्मिलित किए गए, जो सिनेमाघरों में नहीं दर्शाए गए थे। अपनी बॉक्स ऑफिस कमाई के अलावा, इस फिल्म ने अपनी डीवीडी और ब्लू-रे बिक्री से ४६ मिलियन डॉलर अतिरिक्त भी कमाए।
बॉक्स ऑफिस
जस्टिस लीग ने ३०० मिलियन डॉलर के अपने बजट के मुकाबले संयुक्त राज्य अमेरिका और कनाडा में २२९ मिलियन डॉलर और अन्य क्षेत्रों में ४२८.९ मिलियन डॉलर की कमाई की, जिससे इसकी वैश्विक कमाई ६५७.९ मिलियन डॉलर रही। अपने प्रदर्शन के प्रथम दिन इसने दुनिया भर में २७८.८ मिलियन डॉलर का व्यापर किया था, जो उस समय २४वां सबसे बड़ा था। ७५० मिलियन डॉलर के अनुमानित ब्रेक-इवेंट पॉइंट के मुकाबले, स्टूडियो को फिल्म से अनुमानित ६० मिलियन डॉलर का नुकसान हुआ।
समीक्षाएं
जस्टिस लीग को अपने एक्शन दृश्यों और कलाकारों के अभिनय (मुख्य रूप से गैडट और मिलर) के लिए प्रशंसा मिली, लेकिन लेखन, गति और सीजीआई के साथ-साथ कथानक, और खलनायक (जिसे अविकसित माना गया) के लिए आलोचनाऐं भी मिली। समीक्षा एग्रीगेटर वेबसाइट रोटेन तोमाटोएस पर, फिल्म को ५.३/१० की औसत रेटिंग के साथ ३१३ समीक्षाओं के आधार पर ४०% की स्वीकृति मिली। वेबसाइट पर समीक्षकों की आमराय थी कि: "जस्टिस लीग कई डीसी फिल्मों से बेहतर है, लेकिन इसकी एकल बाध्यता अस्पष्ट सौंदर्य, पतली पात्रों और अराजक कार्रवाई को छोड़ने के लिए पर्याप्त नहीं है जो फ्रैंचाइजी को कुचलने के लिए जारी है।" मेटाक्रिटिक, जो भारित औसत का उपयोग करता है, ने ५२ आलोचकों के आधार पर फिल्म को १०० में से ४५ का स्कोर दिया, जो "मिश्रित या औसत समीक्षा" दर्शाता है। सिनेमास्कोर द्वारा मतदान किए गए दर्शकों ने फिल्म को "बी+" का औसत ग्रेड दिया, जबकि पोस्टट्रैक ने फिल्म निर्माताओं ने ८५% समग्र सकारात्मक स्कोर (५ सितारों में से ४ औसत) और ६९% "निश्चित अनुशंसा" दिया।
शिकागो सन-टाइम्स के रिचर्ड रोपर ने फ़िल्म को ४ सितारों में से ३.५ अंक दिए, और कलाकारों की (विशेष रूप से गोडट की) प्रशंसा करते हुए कहा, "यह एक बैंड-को-एक-साथ-जोड़ने-वाली उतपत्ति कथा है, जो बहुत मजे और ऊर्जा के साथ निष्पादित की गई है।" वैरायटी के ओवेन ग्लेबर्मन ने फिल्म को सकारात्मक प्रतिक्रिया दी और लिखा, "जस्टिस लीग... प्रत्येक फ्रेम में, बैटमैन बनाम सुपरमैन के पापों को सही करने के लिए बनाई गई है। यह सिर्फ एक अनुक्रम नहीं है- यह फ्रेंचाइजी तपस्या का एक अधिनियम है। फिल्म... कहीं भी कठिन या भयानक नहीं है। यह हल्की, साफ और सरल है (कभी-कभी बहुत ज्यादा सरल), रेजीरी रिपर्टी और लड़ाकू युगल के साथ जो बहुत लंबे समय तक नहीं चल रहा है।"
नामांकन तथा पुरस्कार
इनके अतिरिक्त, जस्टिस लीग को एक और डीसीईयू फिल्म, वंडर वूमन के साथ-साथ सर्वश्रेष्ठ दृश्य प्रभावों के लिए ९०वें अकादमी पुरस्कार के लिए संभावित उम्मीदवार के रूप में संक्षिप्त रूप से सूचीबद्ध किया गया था।
बाहरी कड़ियाँ
[] [[फ़िल्में]]
अल बुस्तानी
बुट्रस अल बुस्तानी (१८१९ - १८८३) वर्तमान लेबनान के एक लेखक एवं साहित्य पंडित थे। वे १९वीं शताब्दी के अन्तिम भाग में मिस्र में शुरू होकर मध्य पूर्व में फैले अरबी पुनर्जागरण के प्रमुख अग्रदूतों में से थे।
अमरीकी मिशनरियों के संपर्क में आकर वह ऐबे में अध्यापक बने। उन्होने अली स्मिथ के बाइबिल के अरबी अनुवाद में सहायक का कार्य किया। इसके लिए उसको इब्रानी, यूनानी, सीरियाई और लैटिन भाषाएँ भी सीखनी पड़ीं। वह अंग्रेजी, फ्रांसीसी और इतालीय भाषाओं के भी विद्वान् थे। उन्होने एक विस्तृत अरबी शब्दकोश का भी संपादन किया। उसका दूसरा संपादित ग्रंथ 'दायरात अल-म-आरिफ़' (विश्वकोश) भी बहुत प्रसिद्ध है। १८६० में, मुसलमानों और ईसाइयों के बीच गृहयुद्ध के दौरान अपने पत्र 'नफीर सूरीया' के माध्यम से सद्भावना और सुमति का संदेश प्रचारित किया। अपने जीवन भर बुस्तानी सहिष्णुता और देशभक्ति के मूल्यों का प्रचार करते रहे।
कतर के अमीर
क़तर राज्य के सम्राट कतर के राज्य के प्रमुख और प्रमुख होने के साथ - साथ क़तर सशस्त्र बलों के कमांडर-इन-चीफ़और संविधान के गारंटर हैं। यह देश की सबसे शक्तिशालीस्थिति है, और विदेशी संबंधों में इसकी प्रमुख भूमिका है। क़तर के अमीर अल थानी के घर के सदस्य हैं, जो कि अरब प्रायद्वीप की सबसे बड़ी जनजातियों में से एक बानू तमीम से निकलती है।
प्राणशक्ति उपचार
प्राणशक्ति उपचार (Pranic healing) एक पूरक चिकित्सा पद्धति है जो रोगों के उपचार के लिये प्राणशक्ति (life energy) के उपयोग का दावा करती है। कुछ प्राचीन सभ्यतों में इससे मिलती-जुलती चिकित्सा पद्धतियाँ प्रचलित थीं, जैसे मंत्र चिकित्सा, 'शमनिक हीलिंग' (shamanic healing), 'डिवाइन हीलिंग' आदि।
परिचय
चीन के मास्टर चो कोक् सुई ने प्राणशक्ति से उपचार की कला को वैज्ञानिक रूप दिया। उनकी यह कला शरीर के 11 चक्रों पर आधारित है। इस सिद्धान्त के अनुसार मानव शरीर चक्रों से संचालित होता है। चक्र तेजी से घूमने वाले ऊर्जा केन्द्र हैं, जो प्राणशक्ति को सोखकर, शरीर के विभिन्न भागों तक पहुंचाते हैं। चक्रों को ठीक प्रकार से कार्य न करने आपका स्‍वास्‍थ्‍य प्रभावित हो सकता है।
मूलाधार चक्र- यह चक्र रीढ़ के अन्तिम छोर पर स्थित होता है। मूलाधार चक्र मांसपेशियों और अस्थि तन्त्र, रीढ़ की हड्डी साफ रक्त के निर्माण, अधिवृक्क ग्रन्थियों, शरीर के ऊतक और आन्तरिक अंगों को नियन्त्रित करता है। यह चक्र जननांगों को भी प्रभावित करता है। इस चक्र के गलत ढंग से कार्य करने पर जोड़ों का दर्द, रीढ़ की हड्डी का रोग, रक्त के रोग, कैंसर, हड्डी का कैंसर, ल्यूकेमिया, एलर्जी, शरीर विकास की समस्या, जीवनशक्ति की कमी, जख्म भरने में देरी और हडि्डियों के टूटन की शिकायत होती है। जिन व्यक्तियों को मूलाधार चक्र बहुत अधिक सक्रिय होता है, वे हृष्ट-पुष्ट और स्वस्थ्य होते हैं और जिनका मूलाधार चक्र कम सक्रिय होता है वे नाजुक और कमजोर होते हैं।
काम चक्र- यह चक्र जननांग क्षेत्र में स्थित होता है। यह जननांगों व ब्लैडर को नियन्त्रित करता और ऊर्जा प्रदान करता है। इस चक्र के कार्य में गड़बड़ी होने पर काम सम्बंधी समस्याएं पैदा होती है।
नाभि चक्र- यह चक्र नाभि पर स्थित होता है। यह छोटी व बड़ी आन्त और एपेण्डिक्स को नियन्त्रित करता है। इस चक्र के ठीक से कार्य न करने पर कब्ज, एपेण्डिसाइटिस, शिशु-जन्म में कठिनाई, ओजिस्वता में कमी, एवं आन्त सम्बंधी रोग होते हैं।
प्लीहा चक्र- यह बायीं निचली पसरली के मध्य में स्थित होता है। इसमें गड़बड़ी से सामान्य कमजोरी व रक्त सम्बंधी बीमारी होती है।
सौर जालिका चक्र- यह चक्र छाती के डायफ्राम, अग्नाशय, जिगर, आमाशय, फेफड़े, हृदय को नियन्त्रित करता है। इस चक्र के गलत ढंग से कार्य करने पर मधुमेह, अल्सर, यकृतशोथ, हृदय रोग होते हैं।
हृदय चक्र- छाती के मध्य में स्थित होता है। यह हृदय, थायमस ग्रन्थि और रक्त संचार तन्त्र को नियन्त्रित करता है। इसकी गड़बड़ी से हृदय, फेफड़ा, रक्त सम्बंधी रोग होते हैं।
कंठ चक्र- यह गले के बीच में होता है, जो थायराइड ग्रन्थि, गला और लिंफेटिक तन्त्र को नियन्त्रित करता है। इसकी गड़बड़ी से घेंघा, गले में खराश, दमा आदि रोग होते हैं।
भृकुटि चक्र- चह भौंह के मध्य स्थित होता है। यह पीयूष ग्रन्थि व अन्त:स्रावी ग्रन्थि को नियन्त्रित करता है। इसके ठीक ढंग से कार्य न करने पर मधुमेह हो सकता है। यह आंख व नाक को भी प्रभावित करता है।
ललाट चक्र- यह चक्र ललाट यानि माथे के बीच स्थित होता है। यह पीनियल ग्रन्थि और तन्त्रिका तन्त्र को नियन्त्रित करता है। इसके ठीक तरह से कार्य न करने पर यादाश्त में कमी, लकवा और मिरगी जैसे रोग हो सकते हैं।
ब्रह्म चक्र- यह सिर के तालु पर स्थित होता है। यह पीनियल ग्रन्थि, मस्तिष्क और पूरे शरीर को नियन्त्रित करता है। इसकी गड़बड़ी से मानसिक रोग हो सकते हैं।
एनजीसी 6814
एनजीसी 6814 नक्षत्र अक्विला में एक मध्यवर्ती सर्पिल आकाशगंगा है। यह पृथ्वी से लगभग 75 मिलियन प्रकाश वर्ष की दूरी पर स्थित है, जो इसके स्पष्ट आयामों को देखते हुए, एनजीसी 6814 लगभग 85,000 प्रकाश वर्ष चौडा है। एनजीसी 6814 में एक अत्यंत चमकीला नाभिक है और यह एक प्रकार की 1.5 सेयफ़र्ट आकाशगंगा है। आकाशगंगा एक्स-रे विकिरण का भी एक अत्यधिक परिवर्तनशील स्रोत है। पराबैंगनी और प्रकाशीय उत्सर्जन भी भिन्न होता है, हालांकि अधिक सुचारू रूप से, दो दिनों के समय अंतराल के साथ होता है। प्रकाश घटता में अंतराल और चिकनाई का कारण अभिवृद्धि डिस्क में एक्स-रे का पुनर्प्रसंस्करण माना जाता है। सक्रिय गैलेक्टिक न्यूक्लियस का कारण सूर्य के लगभग 18 मिलियन गुना द्रव्यमान के साथ एक विशालकाय अंधेरे छेद होने का संदेह है। आयनित गैस के कई क्षेत्र धूल भरी सर्पिल भुजाओं के साथ जड़े हुए हैं।
लियाओ नदी
लियाओ नदी या लियाओ हे ( 辽河, लियाओ हे; Liao River ) पूर्वोत्तरी चीन की मुख्य नदी है। इसकी कुल लम्बाई १,३४५ किमी है और चीन के लियाओनिंग प्रांत और लियाओदोंग प्रायद्वीप का नाम इसी नदी पर पड़ा है।
विवरण
इस नदी की पश्चिमी शाखा शार मोरोन नदी ( Xar Moron ) और लाओहा नदी ( Laoha ) नदियों के मिलने से बनती है। आगे चलकर इसका विलय ख़ीन्गन पहाड़ों ( Khingan ) से उतरने वाली शिन्काई नदी ( Xinkai ) से होता है। लियाओ की पूर्वी शाखा का नाम दोंग लियाओ नदी ( Dong Liao ) है और लियाओनिंग प्रांत के मध्य भाग के पहाड़ों से निकलती है। यह दोनों शाखाएँ लियाओनिंग, जीलिन और भीतरी मंगोलिया प्रान्तों के मिलन क्षेत्र में विलय होती हैं और फिर मैदानी इलाक़े से निकलकर बोहाई सागर में बह जाती है। लियाओ नदी में चिआन पर्वतों से उतरने वाली हून हे ( Hun He ) और ताईज़ी हे ( Taizi He ) नामक दो उपनदियाँ भी मिलती हैं।
पूर्वोत्तरी चीन के कुछ शेनयांग जैसे महत्वपूर्ण शहर लियाओ नदी के किनारे बसे हुए हैं। कुल मिलकर लियाओ नदी का जलसम्भर क्षेत्र २,३२,२०० वर्ग किमी है।
तूमन चानयू
तूमन ( चीनी: 頭曼, मंगोल: Түмэн, अंग्रेज़ी: Touman ) मध्य एशिया और चीन पर प्राचीनकाल में अधिकार रखने वाले शियोंगनु लोगों का सबसे पहला चानयू (सम्राट) था। उसका शासनकाल २२० ईसापूर्व से २०९ ईसापूर्व अनुमानित किया गया है। इतिहासकारों का मानना है कि तूमन का नाम शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है।
तूमन और मोदू
तूमन का ज़िक्र कुछ चीनी इतिहास-ग्रंथों में हुआ है। माना जाता है कि यह भीतरी मंगोलिया के इलाक़े में शासक था और गांसू और शिनजियांग के क्षेत्र में विस्तृत युएझ़ी लोगों के अधीन था लेकिन चीन के चिन राजवंश ने हमला करके उसे उत्तर की तरफ़ खदेड़ दिया। उस समय की प्रथा के अनुसार उसने अपने बड़े पुत्र मोदू ( Modu ) को युएझ़ी दरबार के पास छोड़ा हुआ था जिस से युएझ़ियों को विश्वास था कि तूमन उन से वफ़ादारी करेगा। लेकिन तूमन अपने एक छोटे पुत्र और मोदू के छोटे सौतेले भाई के पक्ष में था क्योंकि वह उस पुत्र की माँ के बहकावे में आ गया था। मोदू ने यह बात भांप ली। तूमन ने अचानक युएझ़ियों पर हमला कर दिया - कहा जाता है कि उसने समझे की वे बदला लेने के लिए मोदू को मार देंगे। लेकिन इसी बजाए मोदू हिम्मत से अपनी जान बचाकर निकल गया।
एनजीसी 6751
एनजीसी 6751 , जिसे ग्लोइंग आई नेबुला, चमकती आँख नीहारिका या डंडेलियन पफबॉल नेबुला के रूप में भी जाना जाता है,  नक्षत्र अक्विला में एक ग्रहीय नीहारिका है। इसके लगभग 6,500 प्रकाश-वर्ष (2.0 किलोपारसेक) दूर होने का अनुमान है।
एनजीसी 6751 की खोज खगोलशास्त्री अल्बर्ट मार्थ ने 20 जुलाई 1863 को की थी। न्यू जनरल कैटलॉग के कंपाइलर जॉन लुई एमिल ड्रेयर ने वस्तु को "बहुत उज्ज्वल, छोटा" बताया। वस्तु को एक पहले से मौजूद पदनाम दिया गया था, NGC 6748।
नीहरिका 2009 की जेमिनी स्कूल खगोल विज्ञान प्रतियोगिता में जीतने वाली तस्वीर का विषय था, जिसमें ऑस्ट्रेलियाई हाई स्कूल के छात्रों ने मिथुन द्वारा चित्रित किए जाने वाले खगोलीय लक्ष्य का चयन करने के लिए प्रतिस्पर्धा की थी।
एनजीसी 6751 गहरे आकाश के पर्यवेक्षकों के लिए एक आसान दूरबीन लक्ष्य है क्योंकि इसका स्थान अत्यंत लाल रंग के शांत कार्बन स्टार वी एक्विला के दक्षिण-पूर्व में बिल्कुल समीप में है।
गुण
एनजीसी 6751, सभी ग्रहों की नीहारिकाओं की तरह, कई हजार साल पहले तब बनी जब एक मरते हुए तारे ने गैस की अपनी बाहरी परतों को छोड दिया था। इसका व्यास लगभग 0.8 प्रकाश वर्ष होने का अनुमान है।
एनजीसी 6751 में एक जटिल द्विध्रुवी संरचना है। एक उज्ज्वल, आंतरिक बुलबुला (फोटो में दिखाया गया है), साथ ही साथ दो फीके प्रभामंडल भी हैं। (बाहरी प्रभामंडल, 50" के एक त्रिज्या के साथ ″ हल्का, और टूटा हुआ है, जबकि 27" के एक त्रिज्या के साथ आंतरिक खोल मोटे तौर पर गोलाकार है)। आंतरिक खोल के पश्चिम और पूर्व दोनों तरफ, गांठें देखी जा सकती हैं जो हल्के "लोब" से घिरी हुई हैं। ये लोब वास्तव में एक वलय हैं, और पूर्वी भाग पश्चिमी भाग की तुलना में अधिक निकट है। यह सभी वस्तुएँ एक प्रणाली के तौर पर एक केंद्रीय तारे के सौर मंडल के करीब − 31.7 किमी/सेकेंड के रेडियल वेग की गति से पहुंच रहा है।
नीहारिका के केंद्रीय तारे का वर्णक्रम एक वुल्फ-रेएट स्टार (वर्णक्रमीय प्रकार [WC4]) के वर्णक्रम जैसा ही है और इसका प्रभावी तापमान लगभग 140,000 के ० और त्रिज्या लगभग है। यह   की दर से अपना द्रव्यमान प्रति वर्ष खो रहा है, और इसकी सतह की संरचना में ज्यादातर हीलियम और कार्बन हैं।
विलियम डगलस (बारबाडोस)
सर विलियम डगलस ( William Douglas ) (1921-2003) बारबाडोस  के एक राजनेता हैं। उन्हें पहले 9 अगस्त 1976 से 17 नवंबर 1976 और फिर 10 जनवरी 1984 से 24 फरवरी 1984 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
डीटन लिस्ले वार्ड
सर डीटन लिस्ले वार्ड ( Deighton Lisle Ward ) (1909-1984) बारबाडोस  के एक राजनेता हैं। उन्हें 17 नवंबर 1976 से 9 जनवरी 1984 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
अल-उदरी
अल-उदरी या अल-उधरी (पूर्ण अबू अल-अब्बास अहमद इब्न उमर इब्न अनस इब्न दिलत इब्न अबू अल-जियार अनस इब्न फलादान इब्न इमरान इब्न मुनायब इब्न जुगायबा इब्न कुतुबा अल-उदरी, अरबी: أحمد بن عمر بن انس بن دلهاث بن انس بن فلذان بن عمر بن منيب العذري, 1003-1085), एक मुवालाद भूगोलकार और अल-अंडलस के इतिहासकार थे।
1003 में अल्मेरिया में पैदा हुए, अल-उदरी एक युवा लड़के के रूप में मक्का गए। अपने दस साल के प्रवास के दौरान, उन्होंने अबू धार अल-हरवी के साथ अध्ययन किया। अल-अंडलस में लौटने पर उन्हें अबू उमर इब्न 'अब्द अल-बार और बाद में इब्न हज़म के लिए प्रशिक्षित किया गया था। वह ज़ारागोज़ा में रहते थे और अल-अंडलस में ज़ारागोज़ा के ताइफा के बारे में एक भौगोलिक-ऐतिहासिक संग्रह के लेखक थे।
काठात
यह भारत की एक प्राचीन जनजाति है। राजस्थान चीता-मेहरात(काठात) समुदाय 4 ज़िलो मे बहुतायत मे हे ये लोग मुगल कालिंन से इस्लाम धर्म के अनुयायी रहे है ये मुख्यत: काठा जी के 3 वचनो पर हमेशा से जीवन पद्धती जीते आये हे 1. खतना 2. दफनाना 3. हलाल खाना ये तीनो मुख्यत: इस्लाम धर्म की सुन्नते हे समय के साथ काठातो में सामाजिक संगठन अस्तित्व में आया तथा यह विचार भी आया कि हमारी लडकियो की शादी बरड वंशीय रावतो में होती है, जिससे उसके मरने पर उसे हिन्दू रीति से जलाया जाता है, दफनाया नहीं जाता। इससे धार्मिक विद्वेष की सम्भावना रहती है। इसी प्रकार बरड़ों की लड़की काठातो की बहू होती है, उसे मरने के बाद दफनाया जाता है। यह सिलसिला सैकड़ो वर्ष चला। इसमे अन्दरुनी तनाव के अलावा ऐसा कोई उदाहरण नहीं मिलता है कि जब इस बात को लेकर कोई बड़ा मनमुटाव आया हो।
काफी विचार-विमर्श के बाद काठाजी के वंशजो ने अपने में ही चार भाग बना लिये, जो डांगोँ के नाम से जानी जाती हैं। इसमें जो चौथी डांग वो चीता वंश की हे। डांग का अर्थ क्षेत्र से हैं। राजस्थान के मेवात में मेवातियो की भी डांगे हैं। मीणा क्षेत्रों में भी डांगोँ का प्रचलन हैं। काठातो की डांगों में व अन्य डांगों यह अन्तर है कि काठातो की डांगे उस क्षेत्र के मूल पुरुष के नाम से हैं।
ये डांगे इस प्रकार है 1.जोधाजी की डांग 2.करना जी की डांग 3.गाजी जी की डांग 4.चीता की डांग
करना जी की डांग - इनके तीन पुत्र हुए- 1.पांचाजी, 2.सुल्तानजी और 3.हिन्दूजी पांचाजी ने राजियावास व हथाणखेड़ा बसाया। सुल्तानजी चांग में रहे और 3.हिन्दूजी ने जोहरखेड़ा बसाया सुल्तानजी के तीन पुत्र हुए - 1.हमीरजी - जिन्होंने चिताड़ बसाई, 2.राजाबाई (पुत्री) और 3.मेहराणजी हमीरजी के तीन लड़के हुए 1.मानाजी, 2.खेताजी, 3.नरबदजी (जो मालवे चला गया)। सुल्तान जी की पुत्री राजा बाई का विवाह मैसूर के बादशाह अनीस बख्श के पुत्र करीमुद्दीन के साथ कर दिया गया। चांग में आबाद सुल्तानजी के पुत्र मेहराणजी के चार पुत्र हुए- 1.पृथ्वीराज, 2.सम्माजी, 3.मालाजी और 4.दुदाजी पृथ्वीराज और सम्माजी नाऔलाद गये मालाजी के तीन लड़के हुए 1.मानाजी 2.करीमाजी और 3.पीथाजी दूदाजी के भी तीन पुत्र हुए, जिसमें 1.जैवाजी सराधना बैठा (पांच गांव बसाये), दूसरे 2.हादाजी (जिसने हदावतो का बाडिया और रेलडा बसाया), तीसरे 3.लाखाजी (वंशज लखावत कहलाये)।
मालाजी के तीन पुत्र हुए, उनमें 1.मानाजी (मानपुरा व कोटड़ी बसाया), 2.करमाजी ऊत (नाऔलाद) गया। तीसरा लड़का 3.पीथाजी चांग में रहा। मानाजी की औलाद नेपाजी ने नानणा बसाया। पीथाजी के तीन लड़के हुए - 1.भोजाजी, 2.रूपाजी व 3.राजाजी रूपाजी ने मालाजी का बाड़िया व राजा जी ने बड़ी पोल बसायी भोजाजी के एक लड़का हुआ दूदाजी इनके फत्ताजी और फत्ताजी से चार लड़के हुए 1.अमराजी, 2.अन्द्रराजी, 3.राजाजी व 4.रायजी ।
फत्ता जी के सबसे बड़े पुत्र अमरा जी के वंशज सबसे ज्यादा 6 गावो में आबाद हे जो की अमरपुरा, बडीपोल, जगमालपुरा, रूपनगर, छोटी रूपनगर और कालीपाटीया है। अमरा जी के चार पुत्र हुए 1.जगमाल जी, 2.देवा जी , 3. कैरा जी और 4. पीथा जी जगमाल जी के दो पुत्र हुए 1. रामा जी जिन्होंने जगमालपुरा बसाया और 2. दुला जी इनके भी तीन पुत्र हुए उसमे उसमे से 1. उदा जी और 2.हीरा जी की गुवाड़ी रूपनगर में आबाद हे जो की रूपनगर की चारो गुवाड़ी में से दो गुवाड़ी है। और इनके तीसरे पुत्र 3.बग्गा जी की संतान जगमालपुरा में आबाद हे। अमरा जी के दूसरे पुत्र देवा जी को एक लड़का हुआ लाला जी जिसके वंशज बाडीपोल में रहते हे। अमरा जी के तीसरे पुत्र कैरा जी के तीन पुत्र हुए 1. अक्का जी, 2. रुगा जी और 3.काना जी इसमें से अक्का जी और रूगा जी के वंशज अमरपुरा में आबाद हे और काना जी के वंशज छोटी रूपनगर और सुगालिया में रहते हे। अमरा जी के चौथे पुत्र पीथा जी के एक ही पुत्र हुआ बग्गा जी और इनके 1.लालू जी और 2.हमता जी की गुवाड़ी भी चारो गुवाड़ी में से एक हे जो की रूपनगर मे रहते हे। लालू जी के 3 पुत्र हुए 1.चंदा जी, 2.जोधा जी और 3.पाड़ा जी चंदा जी ने कालीपाटीया बसाया और पूरे कालीपाटीया में इन्ही के वंशज आबाद हे। जोधा जी के दो पुत्र हुए 1. मेथा जी (दीना गिरदावर का परिवार)और 2.मोती जी और पाड़ा जी के एक परिवार ही चला जो की अल्फू और रेशम जी का परिवार हे। इन दोनो (जोधा जी और पाड़ा जी )भाईयो के परिवार को मोती मल्ला का परिवार कहा जाता है जो की चारो गुवाड़ी की चौथी गुवाड़ी हे जो रूपनगर में ही रहते हे।
फत्ता जी के दूसरे पुत्र अन्द्रराजी के दो लड़के हुए 1. डूगा जी और 2. जोधा जी । जोधा जी के भी दो पुत्र हुए 1.दुर्गा जी और 2.हीरा जी। इनका एक ही परिवार चला जो की सालाकोट में रहता है। दुर्गा जी के नाथू जी और इनके पूरा जी और इनके जफरू जी और जफरू जी के तीन पुत्र हुए 1.दीना जी, 2. दाऊ जी और 3.लाला जी इनके परिवार को जफरू दादा या पूरा दादा की गुवाड़ी के नाम से जाना जाता जो की रूपनगर में ही रहते हे। अन्द्रराजी के दूसरे बेटे डूगा के तीन पुत्र हुए 1.देवा जी, 2.साबा जी और 3.सावंत जी इसमें देवा जी के ज्यादातर वंशज रूपनगर में ही आबाद हे और थोड़े बहुत साबा जी और सावंत जी के वंशज के साथ में सालाकोट में रहते हे। देवा जी के दो पुत्र हुए 1.मैदा जी और 2.माना जी
फत्ता जी के चौथे बेटे राय जी ने फतेहगढ़ सल्ला बसाया जिनके वंशज केवल फतेहगढ़ में ही रहते हे।
रडार इमेजिंग सेटेलाइट
भारतीय अंतरिक्ष अनुसंधान संगठन द्वारा आंध्रप्रदेश के श्रिहरिकोटा से २६ अप्रैल २0१२ को ध्रुविय उपग्रह प्रक्षेपक यान -१९ की सहायता से छोड़ा गया उपग्रह है। इसका प्रयोग रक्षा उद्देशयों तथा आपदा प्रबंधन में करने का निश्चय किया गया है। इसे अंतरिक्ष में २६ अप्रैल की सुबह पांच बजकर 47 मिनट पर भेजा गया। इसका वजन 1858 किलोग्राम है। यह वर्ष 1993 के बाद से अब तक का सबसे भारी उपग्रह है। यह प्रक्षेपित होने के तीन दिन बाद तस्वीरें उतारने और भेजने का काम आरंभ कर देगा। यह अगले ५ वर्षों तक सक्रीय रहेगा।
ह्यूग स्प्रिंगर
सर ह्यूग स्प्रिंगर ( Hugh Springer ) (1913-1994) बारबाडोस  के एक राजनेता हैं। उन्हें 24 फरवरी 1984 से 6 जून 1990 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
नागेन्द्र सिंह
नागेन्द्र सिंह भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के खजुराहो से निर्वाचित हुए। वे भारतीय जनता पार्टी से संबद्ध हैं।
नीता बैरो
सर नीता बैरो ( Nita Barrow ) (1916-1995) बारबाडोस  के एक राजनेता हैं। उन्हें 6 जून 1990 से 19 दिसंबर 1995 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
डेनिस विलियम्स
सर डेनिस विलियम्स ( Denys Williams ) (1929-2014) बारबाडोस  के एक राजनेता हैं। उन्हें 19 दिसंबर 1995 से 1 जून 1996 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
एरियल १
एरियल १ को 'यूके १' तथा 'एस ५१' के नाम से भी जाना जाता है। यह ब्रिटेन द्वारा अपने 'एरियल' कार्यक्रम के तहत अंतरिक्ष में भेजा गया पहला उपग्रह था। इसे २६ अप्रैल १९६२ को अमेरिका में स्थित केप केनावेरल एयरफोर्स स्टेशन से अमेरिकी थोर डेल्टा रॉकेट के जरिए अंतरिक्ष में प्रक्षेपित किया गया था। इसके साथ ही ब्रिटेन दुनिया में सोवियत रूस और अमेरिका के बाद अंतरिक्ष में उपग्रह भेजने वाला तीसरा देश बन गया। इस उपग्रह को अमेरिकी अंतरिक्ष एजेंसी 'नासा' द्वारा वर्ष १९५९ व १९६० में ब्रिटेन व अमेरिका के मध्य हुई राजनीतिक चर्चाओं के बाद एक अनुबंध के तहत निर्मित किया गया था। यह अंतरराष्ट्रीय सहभागिता के तहत अंतरिक्ष में भेजा गया पहला उपग्रह भी था। ६२ किलोग्राम वजनी इस बेलनाकार उपग्रह का व्यास ५८ सेमी और उंचाई २२ सेमी थी। इसमे एक टेप रिकॉर्डर के अलावा कॉस्मिक किरणों, सौर-विकिरणों और आयनमंडल संबंधी प्रयोग व अध्ययन के लिए वैज्ञानिक उपकरण लगे थे। चौदह साल तक पृथ्वी की कक्षा में रहने के बाद यह उपग्रह २४ मई १९७६ को वहां से विस्थापित हो गया।
सुभाष पटेल
सुभाष पटेल भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के खरगोन से निर्वाचित हुए। वे भारतीय जनता पार्टी से संबद्ध हैं।
विशेष विवाह अधिनियम
विशेष विवाह अधिनियम, 1954 भारत की संसद् का एक अधिनियम है जो भारत के लोगों और विदेशी देशों में सभी भारतीय नागरिकों के लिए विवाह का विशेष रूप प्रदान करता है, भले ही किसी भी पार्टी के बाद धर्म या विश्वास के बावजूद। यह अधिनियम 19वीं शताब्दी के उत्तरार्ध में प्रस्तावित कानून के एक टुकड़े से हुआ था। विशेष विवाह अधिनियम के तहत गमृभीर विवाह व्यक्तिगत कानूनों द्वारा शासित नहीं होते हैं।
स्पेशल विवाह अधिनियम, 1954 में पुराने अधिनियम III, 1872 को बदल दिया गया।
संपत्ति के उत्तराधिकार
इस अधिनियम के तहत विवाहित व्यक्ति की संपत्ति के उत्तराधिकार या इस अधिनियम के तहत पंजीकृत परंपरागत विवाह और उनके बच्चों की, भारतीय उत्तराधिकार अधिनियम द्वारा शासित है। हालांकि, अगर शादी के पक्ष हिंदू, बौद्ध, सिख या जैन धर्म हैं, तो उनकी संपत्ति का उत्तराधिकार हिंदू उत्तराधिकार अधिनियम द्वारा शासित होगा।
तारत्व
तारत्व (pitch), ध्वनि का एक गुण है जिसका उपयोग ध्वनि को आवृत्ति के अनुसार क्रमबद्ध करने में होता है।
अधिक तारत्व होने पर आवृत्ति बढ़ती है और कम तारत्व होने पर घटती है। आवृत्ति बढ़ने पर तारत्व(सुर) तीखा होता जाता है। महिलाओं की आवाज़ तीखी व पतली होती है
क्लिफोर्ड हसबैंड्स
सर क्लिफोर्ड हसबैंड्स ( Clifford Husbands ) (1926-2017) बारबाडोस  के एक राजनेता हैं। उन्हें 1 जून 1996 से 31 अक्टूबर 2011 के बीच,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे महारानी के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे।
पौराणिक कालक्रम
भारत का इतिहास लेखन
ब्रिटिश शासनकाल में शासन द्वारा पोषित देशी-विदेशी इतिहासकारों द्वारा यूरोपीय मॉडल पर भारतीय इतिहासलेखन किया गया, जिसमें भारतीय कालक्रम का अत्यधिक संकुचन किया गया। यूरोपवासी पृथिवी की उत्पत्ति 4004 ई.पू. मानते थे। इस तिथि ने शताब्दियों से ईसाई-विद्वानों के मस्तिष्क पर अपना प्रभाव जमा रखा था।
अंग्रेजों द्वारा पोषित देशी-विदेशी इतिहासकारों ने भारतवर्ष के ‘नवीन’ इतिहास की जो रचना की, उसमें सबसे पहला काम यह किया गया कि भारतवर्ष का पूरा इतिहास बाइबल की पूर्ववर्ती तिथियों से बदलकर परवर्ती तिथियों की ओर कर दिया गया। बाइबल के अनुसार पृथिवी का इतिहास छः हज़ार वर्ष का है, अतः पाश्चात्य इतिहासकारों का यह प्रयास रहा कि किसी भी तरह भारतवर्ष के इतिहास में चार हज़ार वर्ष से पुराने लक्षण न दिखाई दें। अर्थात् भारतवर्ष के इतिहास में जो भी घटना घटित हुई, वह चार-पाँच हज़ार वर्ष के भीतर। इस अवरोधक धरणा के कारण ईसाई लेखकों ने समस्त भारतीय इतिहास को तोड़ा-मरोड़ा और प्र्रत्येक बड़ी-से-बड़ी घटना को इस अवधि के भीतर ठूँस डाला। जिन घटनाओं को वे इस अवधि में न ठूँस सके, उन्हें ‘पुराणों की कल्पना’ और ‘माइथोलॉजी’ कहकर मानो हवा में उड़ा दिया। इसके बाद पाश्चात्य विद्वानों ने प्राचीन महापुरुषों के कालखण्ड को अधिक-से-अधिक पीछे ढकेला गया।
भारतीय इतिहास दर्शन
भारतीय चिन्तन-दर्शन में काल और इतिहास दो नहीं, बल्कि इनमें बिम्ब-प्रतिबिम्ब भाव है। यदि काल बिम्ब है, तो इतिहास उसका प्रतिबिम्ब है। यदि इतिहास बिम्ब है तो काल प्रतिबिम्ब है। अतएव जो हमारी कालगणना है, वही हमारा इतिहास है; जो हमारा इतिहास है, वही हमारी कालगणना है। हमारी कालगणना और हमारा इतिहास एक है। हमारा इतिहास विगत पाँच या दस या बीस हज़ार वर्षों से एकाएक कहीं से प्रारम्भ नहीं हो गया, बल्कि वह कालचक्र के प्रवर्तन के साथ प्रारम्भ हुआ है।
भगवान् विष्णु के नाभिकमल पर उत्पन्न ब्रह्मा ने जिस दिन प्रथम बार सृष्टि की सर्जना शुरू की, अर्थात् ब्रह्मा के प्रथम परार्ध के प्रथम कल्प के प्रथम मन्वन्तर के प्रथम चतुर्युग के सत्ययुग के प्रथम मास की प्रथम तिथि, यानि चैत्र शुक्ल प्रतिपदा भारतीय-इतिहास का प्रस्थान-बिन्दु है। अर्थात् 15 नील, 55 खरब, 13 अरब, 33 करोड़, 29 लाख, 49 हज़ार 119 वर्ष का भारतवर्ष का इतिहास है। इतने वर्षों से हमारा धर्म चला आ रहा है। इसलिए इसे सनातन धर्म कहा जाता है, भारतवर्ष को सनातन हिंदू-राष्ट्र कहा जाता है और वैदिक ग्रन्थों को अनादि-अपौरुषेय कहा जाता है
योगीराज श्रीअरविन्द (1872–1950) ने सनातन-धर्म को ही राष्ट्रीयत्व कहा है। और इसलिए सनातन-धर्म में आजतक कोई ‘पैग़ंबर’ नहीं हुआ, जैसा कि विभिन्न सम्प्रदायों में हुए। और इसलिए सनातन-धर्म का कोई ‘एक धर्मग्रन्थ’ नहीं है, जैसा कि विभिन्ना सम्प्रदायों में हैं। इसलिए हिंदू-समाज किसी ‘एक निश्चित उपासना-पद्धति’ से भी बंधा हुआ नहीं है, जैसा कि विभिन्न सम्प्रदाय एक निश्चित उपासना- पद्धति से बंधे हुए हैं।
पौराणिक कालक्रम
यह भारतीय इतिहासलेखन की एक विशेषता ही है कि भारतीय आर्ष-ग्रन्थों में ऐतिहासिक घटनाओं का विवरण सदैव कालक्रम के चौखटे में ही दिया गया है। कहीं भी कालक्रम की उपेक्षा नहीं की गई है। आर्ष-ग्रन्थों में घटनाक्रम की कालबद्ध चर्चा परार्ध, कल्प, मन्वन्तर, युग और संवत्सर में प्राप्त होती है। सम्पूर्ण पुराणों, रामायण, महाभारत आदि ग्रन्थों में कालगणना के इन्हीं मापदण्डों को अपनाया गया है। इनके सहारे सृष्ट्युत्पत्ति से लेकर वर्तमान समय तक की भारतीय इतिहास की समयावली प्रस्तुत हो जाती है।
(ईसा पूर्व)
आरम्भिक भारतीय पुरालेख
सिन्धु घाटी की सभ्यता के पुरालेख दक्षिण एशिया के प्राचीनतम पुरालेखों में से हैं। अभी तक इसे पढ़ा नहीं जा सका है। इसका काल ईसापूर्व तीसरी सहस्राब्दी (3rd millennium BC) माना गया है।
इलियट बेलग्रेव
सर इलियट बेलग्रेव ( Elliott Belgrave ) (1931 -) बारबाडोस  के एक राजनेता हैं। उन्हें 1 नवंबर 2011 से 30 मई 2012 के बीच कार्यवाहक तथा तत्पश्चात 1 जून 2012 को वास्तविक रूप से,  बारबाडोस की रानी, एलिज़ाबेथ द्वितीय द्वारा,  बारबाडोस के गवर्नर-जनरल यानि महाराज्यपाल के पद पर नियुक्त किया गया था। वे इस पद पर विराजमान होने वाले नौंवे व्यक्ति हैं।
राकेश सिंह
राकेश सिंह भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के जबलपुर से निर्वाचित हुए। वे भारतीय जनता पार्टी से संबद्ध हैं। भारतीय जनता पार्टी (भाजपा) ने राकेश सिंह को मध्य प्रदेश का नया प्रदेश भाजपा अध्यक्ष नियुक्त किया है. उन्हें नंद कुमार सिंह चौहान की जगह पार्टी के प्रदेश अध्यक्ष की जिम्मेदारी सौंपी गई है